“ศบค.” พบผู้ติดเชื้อโควิดใหม่ 45 ราย ในปท.32-ตรวจเชิงรุก 5-ตปท.8
“ศบค.” พบผู้ติดเชื้อโควิดใหม่ 45 ราย ในปท.32-ตรวจเชิงรุก 5-ตปท.8
26 ก.พ. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้(26 ก.พ.64) ว่า พบผู้ติดเชื้อรายใหม่ 45 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการฯ 32 ราย จากสมุทรสาคร 14 ราย นครนายก 5 ราย กรุงเทพมหานคร ชัยนาท และนครปฐม จังหวัดละ 3 ราย สระบุรี 2 ราย ประจวบคีรีขันธ์และสมุทรปราการ จังหวัดละ 1 ราย, จากการค้นหาผู้ติดเชื้อเชิงรุกในชุมชน 5 ราย มาจากสมุทรสาครทั้งหมด ส่วนผู้ที่เดินทางมาจากต่างประเทศและเข้าพักในสถานที่กักกันที่รัฐจัดให้ 8 ราย มาจากฝรั่งเศส 2 ราย เยอรมนี บังคลาเทศ เนเธอแลนด์ ปากีสถาน สหราชอาณาจักร และคูเวต ประเทศละ 1 ราย
ทั้งนี้ จำนวนผู้ป่วยยืนยันสะสมในประเทศล่าสุดอยู่ที่ 25,809 ราย แบ่งเป็นผู้ป่วยที่ติดเชื้อภายในประเทศ 8,571 ราย และการตรวจคัดกรองเชิงรุก 14,485 ราย ส่วนผู้เดินทางมาจากต่างประเทศ 2,753 ราย โดยมีผู้ป่วยรักษาหายแล้ว 24,952 ราย เพิ่มขึ้น 218 ราย ยอดผู้เสียชีวิตสะสมอยู่ที่ 83 ราย โดยรอบสัปดาห์ (21-26 ก.พ.) นี้พบผู้ติดเชื้อใน 16 จังหวัด ลดลงจาก 19 จังหวัดในสัปดาห์ก่อน
ขณะที่สถานการณ์การระบาดของไวรัสโควิด-19 ทั่วโลก มียอดผู้ติดเชื้อสะสมรวมทั้งสิ้น 113,543,452 ราย เสียชีวิตแล้ว 2,519,255 ราย โดยประเทศสหรัฐอเมริกา มีผู้ติดเชื้อสูงสุด 29,052,262 ราย อันดับสอง อินเดีย 11,063,038 ราย อันดับสาม บราซิล 10,393,886 ราย อันดับสี่ รัสเซีย 4,212,100 ราย และอันดับห้า สหราชอาณาจักร 4,154,562 ราย โดยประเทศไทยอยู่ในอันดับที่ 114